CELEX: E2009P0002
Language: sk
Date: 2009-02-06 00:00:00
Title: Žaloba Dozorného orgánu EZVO proti Islandskej republike podaná dňa 6. februára 2009 (Vec E-2/09)

19.2.2009   
            
            
               SK
            
            
               Úradný vestník Európskej únie
            
            
               C 41/32
            
         Žaloba Dozorného orgánu EZVO proti Islandskej republike podaná dňa 6. februára 2009
   (Vec E-2/09)
   (2009/C 41/10)
   Dňa 6. februára 2009 podal Dozorný orgán EZVO v zastúpení Bjørnara Alterskjæra a Ólafura Jóhannesa Einarssona, splnomocnených zástupcov Dozorného orgánu EZVO, rue Belliard 35, B-1040 Brusel, na Súdny dvor EZVO žalobu proti Islandskej republike.
   Dozorný orgán EZVO žiada, aby Súdny dvor EZVO vyhlásil, že:
   
               1.
            
            
               
                  Islandská republika tým, že neprijala opatrenia potrebné na to, aby sa právny predpis uvedený v bode 66s kapitol VI prílohy XIII k Dohode o Európskom hospodárskom priestore [nariadenie Komisie (ES) č. 593/2007 z 31. mája 2007 o poplatkoch a platbách vyberaných Európskou agentúrou pre bezpečnosť letectva] v znení prispôsobenom Dohode o EHP prostredníctvom jej protokolu 1, stal súčasťou jej vnútorného právneho poriadku v predpísanej lehote, nesplnila svoje povinnosti vyplývajúce z článku 7 Dohody o EHP;
               
               a zároveň, aby
            
         
               2.
            
            
               
                  nariadil Islandskej republike uhradiť súdne trovy.
               
            
         Právna a skutková podstata veci a právne odôvodnenie:
   
               —
            
            
               predmetná vec sa týka nariadenia (ES) o poplatkoch a platbách vyberaných Európskou agentúrou pre bezpečnosť letectva,
            
         
               —
            
            
               v článku 7 Dohody o EHP sa uvádza, že:
               
                  „Akty, na ktoré sa odvoláva, alebo ktoré sú uvádzané v prílohách tejto dohody, alebo v rozhodnutiach Spoločného výboru EHP, sú záväzné pre zmluvné strany, sú alebo sa stanú súčasťou ich vnútorného právneho poriadku podľa nasledovných zásad:
               
               
                           a)
                        
                        
                           
                              každý akt, ktorý zodpovedá nariadeniu EHS, ako taký sa stane súčasťou vnútorného právneho poriadku zmluvných strán;
                           
                        
                     
                           b)
                        
                        
                           
                              každý akt, ktorý zodpovedá smernici EHS, ponecháva na voľbu orgánov zmluvných strán výber formy a metódy jeho vykonania.“,
                           
                        
                     
         
               —
            
            
               Dozorný orgán EZVO zastáva názor, že vláda Islandskej republiky nezačlenila nariadenie do svojho právneho poriadku v predpísanej lehote.